Morfars Sommerhus - DEFF
4.B’s sommerfest
Lørdagen inden sommerferien er det en tradition at klassen (4.B – 2017/2018) tager en tur i William’s morfars sommerhus på Vig Lyng. Det er i år 4. år i træk. Selvom det er et sommerhus på ca. 60 kvm med tilhørende annex med 4 sovepladser kan det sagtens lade sig gøre med et klasse arrangement. Morfar har lavet en tisse rende til mændene, så der er ingen kø ved toilettet J
Det er ikke fordi, der er arrangeret nogle lege, men morfar har et forholdsvis stort badebassin i haven, en trampolin og en lille fodboldbane, så behøves der ikke mere. En ny leg så dagens lys i år ”Kongfu” den har børnene vist lært i skolen, det så lidt anderledes ud, men fedt at se børnene lege på kryds og tværs i løbet af dagen, hvor vi forældre bare sludre og hygger.
Men ellers var dagens program jordbær og ærter selvpluk sen lørdag formiddag. Medbragt frokost blev nydt og børn, forældre og søskende dukker langsomt op på Granvej. Der bades, spilles fodbold m.m.. De fleste går en tur til strandene med børnene, hvor de væltede rundt i bølgerne. Andre bliver hjemme og begynder at forberede aftensmad. I år havde Irene sørget for lån af en slush ice maskine, hvilket var en stor success.
Der blev snacket og spist dejlig aftensmad med dessert (medbragte kager uuhmm). I år var det jo Skt Hans, så bålet i haven blev tændt og der blev ristet skumfiduser. Teltene sneg sig langsomt frem og græsplænen blev forvandlet til en campingplads. Det er nyt i år at så mange blev og sov, andre sov i nærtliggende sommerhuse og andre igen kørte retur til Vanløse.
Det er et rigtig hyggeligt arrangement, som både er til glæde for børn og voksne.
Endnu engang en stor tak for støtten til DEFF.
4.B med forældre
Formand2018-07-05T09:39:31+02:00Dagstur, Fest, Ture, Ture med overnatning|
6.U tur til Karrebæksminde
1.D på telttur